กระทรวงสาธารณสุข ชู หน่วยแพทย์เคลื่อนที่ ของขวัญปีใหม่ให้ประชาชนเข้าถึงหน่วยงานบริการสาธารณสุขที่มีคุณภาพ
กระทรวงสาธารณสุข ชู หน่วยแพทย์เคลื่อนที่ ของขวัญปีใหม่ให้ประชาชนเข้าถึงหน่วยงานบริการสาธารณสุขที่มีคุณภาพ

นายแพทย์สุขุม กาญจนพิมาย ปลัดกระทรวงสาธารณสุข กล่าวถึงโครงการบูรณาการหน่วยแพทย์เคลื่อนที่ มอบเป็นของขวัญปีใหม่ให้ประชาชน ว่า เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว ที่ทรงมีพระกรุณาต่อประชาชนชาวไทยโดยเฉพาะด้านสุขภาพอนามัยมาโดยตลอดและต่อเนื่อง โดยจัดเตรียมหน่วยแพทย์เคลื่อนที่ออกหน่วยให้บริการในถิ่นทุรกันดาร ทุกอำเภอทั่วประเทศและกรุงเทพมหานคร โดยทุกหน่วยงานจะประจำจุดให้บริการที่พื้นที่เดียวกันในทุกอำเภอ ทั้งนี้ในช่วงก่อนปีใหม่ตั้งแต่วันที่ 21-24 ธ.ค.นี้ และในช่วงหลังปีใหม่ ระหว่างวันที่ 7-20 ม.ค. 2562

สำหรับบริการหน่วยแพทย์เคลื่อนที่ อาทิ การบริการทางการแพทย์พื้นฐาน ตรวจสุขภาพทั่วไป บริการทันตกรรม ตรวจสุขภาพฟันในเด็ก ตรวจวัดสายตาแก่ผู้ชราและหน่วยสุขภาพจิตเคลื่อนที่